# 2.2. E ti, que escoitas?

# Mural

Agora tes que afondar un pouquiño na música que che gusta.

Pensa un momento na música que escoitas: que cantante recomendas? que tipo de voz ten?

Imos construír un mural (físico ou virtual) no que debes incluír o nome completo, a fotografía do teu cantante favorito, o título dun tema e darlle un lugar dentro da clasificación dos tipos de voces.

Se o mural do teu grupo é virtual, ademais da foto e da clasificación, deberás de incluír un enlace ao premer na foto dunha canción de dito intérprete.

Por exemplo Shakira, tipo de voz contralto. (preme na imaxe para escoitala)

## Lectura facilitada

Tes que participar nun mural colaborativo.

Escolle un dos teus intérpretes favoritos.

Precisas a seguinte información:

- nome completo

- unha fotografía

- o seu tipo de voz

- unha canción súa

## Audio

audio/mpeg

# Mapa visual

Unha vez que recordaches os diferentes tipos de voces, debes crear un esquema no teu caderno engadindo todos os tipos de voces e diferenciando entre os femininos e os masculinos. Para completar a información, revisa o mural colaborativo e engade ao teu mapa visual un exemplo para cada tipo de voz.

## Lectura facilitada

Fai un esquema dos tipos de voces.

Engade un exemplo para cada tipo, revisa o mural colaborativo.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)