# 2. Escóitase algo?

## Glosario

## Música instrumental

Definición:

Composición elaborada para ser interpretada por instrumentos.

Exemplo:

A música instrumental axuda a relaxar a mente.

## Música vocal

Definición:

Composición musical elaborada para ser cantada, con ou sen instrumentos acompañantes.

Exemplo:

O concerto rematou cunhas pezas de música vocal do século XVI.

## Clasificación das voces humanas

Definición:

As voces humanas clasifícanse en dous grandes grupos: voces de home e voces de muller ou neno e nena. Para as voces infantís tamén se emprega o termo "voces brancas".

Exemplo:

A clasificación das voces dun coro é fundamental para o seu coidado e educación.

## Voces de home

Definición:

Dentro das voces de home e segundo o seu ámbito sonoro, é dicir, segundo os sons que son capaces de emitir, diferenciamos tres tipos:

Tenor (voz máis aguda)
Barítono (voz intermedia)

Baixo (voz máis grave)

Exemplo:

Enrico Caruso foi un dos tenores máis famosos da historia da música.

## Voces de muller e voces brancas

Definición:

Dentro das voces de muller e voces brancas, e segundo o seu ámbito sonoro, é dicir, segundo os sons que son capaces de emitir, diferenciamos tres tipos:

Soprano (voz máis aguda)
Mezzosoprano (voz intermedia)
Contralto (voz máis grave)

Exemplo:

Mañá iremos ao auditorio a un recital de piano e mezzosoprano.

# Cal é a diferenza?

Escoita con atención as seguintes pezas musicais:

Atópaslle algunha semellanza? E algunha diferencia? Bótalle un ollo ao glosario e terás algunha pista.

## Lectura facilitada

Escoita as músicas.

Atopa as semellanzas e diferenzas.

Consulta o glosario.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)