# 3. Previdos? Ensaiamos

## Glosario

## Anacruse

Definición:

Trátase dunha nota ou conxunto de notas en pulso débil que preceden ao tempo forte dunha melodía.

Exemplo:

A melodía da canción para felicitar os aniversarios comeza en anacruse.

## Interpretación

Definición:

Representación ou execución dunha produción artística.

Exemplo:

Ao final da película emocioneime moito, fixeron unha interpretación xenial.

## Libreto

Definición:

É o texto ou letra dunha obra de xénero lírico ou dramático como a ópera ou a zarzuela.

Exemplo:

No libreto de "La verbena de la paloma" pódense ler todos os diálogos e as letras das cancións que se escoitan na obra.

## Ostinato

Definición:

Motivo rítmico ou melódico que se repite constantemente para acompañar unha melodía.

Exemplo:

O ostinato rítmico da canción "We will rock you" é tan recoñecible que case identifica á canción por si mesmo.

# A música escénica

Nesta nova fase mergullaraste nos xéneros musicais e culturais da música dramática. Comezarás pola ópera, continuando coa zarzuela e rematando co musical.

A través destas formas artísticas descubrirás a relación entre a música, o teatro e a narrativa. Xuntas fan posible vivir experiencias apaixonantes. Pero antes de cada representación, o teatro debe estar preparado. Como?

Descubrirás as diferentes profesións que fan posible estas representacións. Xa viches o papel que teñen cantantes e instrumentistas e agora coñecerás a función que desenvolven outras tantas profesións. Que importante é o traballo en equipo para o goce do público.

Non perdas de vista o reto final, temos que conseguir converter este colexio nun auténtico teatro!

## Lectura facilitada

Agora vas aprender sobre a ópera, a zarzuela e o musical.

Nesta fase descubrirás tamén todas as profesións relacionadas coa música escénica.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)